section_heading: Zaštita sustava
paragraph_text: OS X El Capitan sadrži novu sigurnosnu mogućnost pod nazivom "Zaštita integriteta sustava" (, poznata po kratici SIP;) koja štiti pojedine procese sustava, njegove datoteke i mape tako da ih nijedan drugi proces ne može izmijeniti niti oštetiti čak i kad ih pokrene "root" korisnik ili korisnik koji ima "root" ovlaštenja (koristeći naredbu "sudo"). Apple navodi da "root" korisnik može biti značajan rizični faktor sigurnosti sustava, pogotovo na sustavima s jednim korisničkim računom koji je ujedno i administrator. Iako je ova zaštita uključena po zadanim postavkama, moguće ju je isključiti.